
ДО 
Г-Н ЦВЕТАН ЦЕНКОВ
КМЕТ НА ОБЩИНА ВИДИН

КОПИЕ ДО
Г-ЖА АНИ АРУТЮНЯН
ОБЛАСТЕН УПРАВИТЕЛ НА ОБЛАСТ ВИДИН

Г-Н ГЕОРГИ ХАРИЗАНОВ
Ел. поща: giharizanov@gmail.com 

Относно: Сигнал за лошо експлоатационно състояние на пътен участък при гара Срацимир към село Въртоп

УВАЖАЕМИ ГОСПОДИН ЦЕНКОВ,

[bookmark: _GoBack]В Държавна агенция „Безопасност на движението по пътищата“ (ДАБДП) постъпи сигнал от г-н Георги Харизанов с вх. №  01-29/16.01.2026 г. относно влошено експлоатационно състояние на участък от път, свързващ гара Срацимир и с. Въртоп, намиращ се на територията на Община Видин. 
Видно от описаното в сигнала, се касае за общински път VID2052 с дължина 2 758.99 m. Анализът на данните относно състоянието на горецитирания участък показва, че участъкът се намира в критично състояние и е с висок потенциален риск за безопасността на движение. Констатирани са следните съществуващи проблеми:
По отношение настъпили пътнотранспортни произшествия, няма постъпили данни за такива.
По отношение на състоянието на пътната инфраструктура: 
· силно компрометирана настилката (асфалт) с над 30% повреди;
· липсваща пътна маркировка;
· недобро състояние на системата на пътните знаци – над три дефектни/несъответстващи знака или на практика липсваща адекватна сигнализация;
· ограничителните системи за пътища (ОСП) – дефекти/липси над 40 m: практически неосигурен участък ; 
· отводняване на пътя – лоши напречни наклони, наноси, затревяване, задържане на вода;
· състояние на крайпътното пространство – наличие на растителност и необезопасени неподвижни препятствия.
Анализът на данните води до извода, че всички ключови елементи са с най-лоша оценка (5), което предполага среден към висок риск. Това показва системен инфраструктурен отказ, а не локален проблем. 
Пътят е практически без работеща инфраструктура за безопасност. Липсата на пътна маркировка, адекватни знаци и ограничителни системи създават предпоставки за настъпване на инциденти и затруднения в придвижването. Крайпътното пространство и отводняването създават сериозен риск при напускане на платното. Средната интензивност е достатъчна, за да превърне тези дефекти в реална заплаха за всички участници в движението.
Във връзка с гореизложеното, като институция, която подпомага прилагането на мерки за безопасност на движението, ДАБДП отправя следните препоръки към стопанина на пътя:
1.	Основна рехабилитация на настилката по цялата дължина.
2.	Изграждане на пълна хоризонтална маркировка.
3.	Подмяна и допълване на пътните знаци съгласно нормативните изисквания.
4.	Монтаж на ОСП в рисковите зони (банкети, криви, насипи).
5.	Пълно възстановяване на отводняването и почистване на крайпътната растителност.
Настоящите препоръки са отправени с цел превантивно подобряване на безопасността на движението и отстраняване на всеки потенциален риск за участниците в него. 
Моля, за предприетите от Ваша страна мерки да бъдат уведомени подателят на сигнала г-н Харизанов и ДАБДП.

С уважение,

ИНЖ. БОЙКО РАНОВСКИ
В.И.Д. председател на
Държавна агенция „Безопасност на движението по пътищата“
1000 София, пл. „Света Неделя“ № 16, ет. 5, тел. 02/404 86 79,
 е-mail: agency@sars.gov.bg, www.sars.gov.bg

